16.1.2023.
LV
Eiropas Savienības Oficiālais Vēstnesis
L 14/397
11. pielikuma 4. papildinājums
Motora ar atsevišķas tehniskās vienības apstiprinājumu pareizas uzstādīšanas pierādīšana Šo papildinājumu piemēro, kad transportlīdzekļa ražotājs pieprasa transportlīdzekļa ar apstiprinātu motoru tipa apstiprinājumu attiecībā uz emisijām atbilstīgi šiem noteikumiem.
Šādā gadījumā un papildus šā pielikuma 6. punkta uzstādīšanas prasībām pierāda pareizu uzstādīšanu.
Šo demonstrēšanu veic, iesniedzot tipa apstiprinātājai iestādei tehnisku pētījumu ar tādiem pierādījumiem kā algoritmi, funkcionālas analīzes un iepriekšējo testu rezultāti.
Attiecīgā gadījumā un ja ražotājs to izvēlas, sniegtie pierādījumi drīkst ietvert sistēmu vai sastāvdaļu uzstādīšanu reālos vai imitētos transportlīdzekļos ar nosacījumu, ka ražotājs var pierādīt, ka iesniegtie pierādījumi pienācīgi atspoguļo standartu, kāds tiks ievērots ražošanā.
Pierādīšanā apliecina šādu elementu atbilstību šā pielikuma prasībām: a) uzstādīšana transportlīdzeklī attiecībā uz saderību ar motora sistēmu (aparatūra, programmatūra un sakari); b) brīdināšanas un iesaistes sistēma (piemēram, piktogrammas, aktivēšanas shēmas u. c.); c) reaģenta tvertne un transportlīdzeklī uzstādītie elementi (piemēram, devēji), lai nodrošinātu atbilstību šim pielikumam.
Drīkst pārbaudīt brīdināšanas un iesaistes sistēmas un informācijas saglabāšanas un sakaru sistēmas transportlīdzeklī un ārpus tā pareizu aktivēšanu.
Šo sistēmu pārbaudes nolūkā nedrīkst ne demontēt motora sistēmu vai tās sastāvdaļas, ne radīt liekas testēšanas apgrūtinājumu, pieprasot tādus procesus kā urīnvielas kvalitātes maiņa vai transportlīdzekļa vai motora ilgstoša darbināšana.
Lai mazinātu transportlīdzekļa ražotāja apgrūtināšanu, kā pārbaudes izvēlas elektrisku atvienošanu un skaitītāju ar daudzu stundu darbības imitēšanu, ja tas ir iespējams.